दो सप्ताह से लापता फ्रांसीसी युवती अलवर के पास एक गांव में मिली  
जैविक खेती की जानकारी लेने के लिए पुष्कर से अलवर चली गई थी
युवती के दोस्त सोशल मीडिया के संदेशों के जरिए ढूंढने का प्रयास कर रहे थे
गांव में फार्म हाउस पर एक सप्ताह और रुकना चाहती है गायले चौतेयू
इससे पूर्व गुरुवार को दिन में पुष्कर थानाधिकारी महावीर शर्मा ने बताया कि युवती के गायब होने के बारे में फ्रांसीसी दूतावास से एक अधिकारी द्वारा ई मेल के जरिए मंगलवार को जानकारी दी गई थी. उन्होंने बताया कि उन्होंने होटल से सीसीटीवी फुटेज लिए, जिसमें युवती बस स्टैंड की तरफ जाती दिखाई दी. बस स्टैंड पर सीसीटीवी नहीं लगे हैं, इसलिए आगे कुछ नहीं देखा जा सका. शर्मा ने बताया कि पर्यटक को पुष्कर से जयपुर जाना था. भारत में फ्रांस के राजदूत एलेक्जेंद्र जीगलर ने बुधवार को ट्वीट के जरिए युवती का फोटो और अन्य जानकारी दी थी.
(इनपुट एजेंसियों से भी)